Der er store besparelser på vej på den offentlige transport i Thisted Kommune, og det kan betyde, at Næssund Færgen snart er fortid. - Vi skal vælge mellem pest eller kolera. Skal vi lave busdriften ringere, skal vi tage flexturene væk eller skal vi nedlægge færgen, siger formand for Miljø- og Teknikudvalget i Thisted Kommune, Henning Holm (S) til TV Midt/Vest. Færgen skal repareres for 1,5 millioner kroner, og det gør, at politikerne påtænker, at det er færgen, der skal spares væk. Hvis færgen lukker, sparer Thisted Kommune 900.000 kroner årligt. Næssund Færgens skæbne bliver afgjort, når byrådet afslutter sine budgetforhandlinger d. 9. oktober.

Referat:
Nedskæringer på den offentlige transport i Thisted Kommune kan betyde, at færgen mellem Næssund og Feggesund må lade livet.